Etater

Den strategiske situasjonen

 * Vår del av Europa preges av stater og bystater i konflikt og en sårbar maktbalanse.
 * Familiene vet derfor at de ikke ønsker å svekke Firenze for mye, ettersom faren for invasjon utenfra er stor. Familiene har svært begrenset våpenmakt, og ønsker å sikre egen fremtid. Man dreper ikke kuen man melker...
 * Blant annet står tilstøtende bystater, samt Østerrike og Frankrike klare til å "overta" et svekket Firenze. Frankrike har tidligere invadert Firenze, og innsatsen under denne krigen bidro sterkt til den avdøde hertugens støtte blant befolkningen.
 * Hærens lojalitet er først og fremst til den avdøde hertugen, og forventes å følge en (legitim) arvtaker.
 * Familiene har begrenset maktbase i byen. Det er fare for militærkupp om en ny hertug ikke blir kronet.
 * Familiene vet, via Carlo de' Medici (yngste sønn), at Commendatore har stor innflytelse over Vekterkorpset, og mulig i andre offentlige etater.
 * En moralsk og kjedelig general (Monterone) er fetter av den gamle hertugen. Han var tilhenger av gamlefar hertug og utilslørt ikke tilhenger av yngste sønn Carlo. Han er neste i arverekkefølgen etter de to sønnene.

Kjente etater
Under følger en oversikt over noen av de kjente etatene og institusjonene i byen.

Politiet

 * Jobber mye som dagens politi: Ordenstjeneste og etterforskning.
 * Underlagt Hertugen. Ansvar for å håndheve loven i Firenze.
 * Ledes av en politimester. Byen er delt inn i 4 politidistrikter med egen sjef.
 * Bærer våpen, men har ikke like omfattende våpentrening som Vekterkorpset.
 * Har kompetanse på og etterforsker også økonomisk kriminalitet.
 * Har politistasjoner rundt om i byen, med celler for arrest.
 * Preget av korrupsjon: Selv om politiet i all hovedsak er lovlydige, jobber flere tjenestemenn for familiene, eller tar imot bestikkelser. D'Angelis har mindre innflytelse, men samarbeider med Scarpia og Gabrieli.

Vekterkorpset

 * Paramilitær organisasjon med politimyndighet.
 * Formelt underlagt Hertugen, men det sies at organisasjonen er under Commendatores kontroll.
 * Har ansvar for ro og orden, men har mye selvstendighet og en egen agenda.
 * Bærer våpen og har relativt høyt treningsnivå, men varierende disiplin og koordinering. Den nøyaktige strukturen i korpset er ikke kartlagt.
 * Vekterne er svært lojale mot korpset, og har hittil fremstått som ubestikkelige.
 * Opererer ut fra ulike baser i byen, med og uten uniform.

Klosterskolen

 * Scarpiakontrollert skole.
 * Barn som har oppvokst i en av de tre familiene har som oftest gått her. Mange kjenner hverandre dermed fra skoletiden, der vennskap (og uvennskap) oppstår.
 * Preget av streng disiplin og dannelse.
 * De fleste vet at dette er et sted der talent blir oppdaget, og at det undervises i mer enn akademiske fag på de høyere trinn.